**Góðu foreldur í 3. flokki! 28. august 2018**

Nú hava børnini skjótt verið í skúla í umleið 2 vikur, og fyrstu vikurnar hava verið góðar og stuttligt er at síggja tey aftur.

Tykkara børn eru nú elsti árgangur í innskúlingini, og vit hava greitt teimum frá, at tey mugu vera fyrimyndarlig í fríkorterunum og harvið taka væl ímóti teimum í 1. flokki.

Kristianna Poulsen er farin í farloyvi frá Eysturskúlanum hetta skúlaárið. Joan Johannesen er nýggjur lærari í føroyskum saman við Carl Eli, sum nú er flokslærari saman við Onnu.

**Vitja Bókamiðsøluna á Hjalla**

Fríggjadagin 31. august fara vit í føroyskt tímunum at vitja stóru Bókamiðsøluna á Hjalla, har Kristianna arbeiðir hetta skúlaárið.

Kristianna fer at vísa okkum runt í goymsluhøllini, har vit eitt nú sleppa at síggja skúlabøkur og bøkur úr Bókaklubbanum, og hon fer eisini at greiða okkum frá ymiskum viðvíkjandi Bókamiðsøluni.

Børnini møta sum vant í skúlanum fríggjamorgunin kl. 08:00, og síðan taka vit bussin niðan á Hjalla beint áðrenn kl. 10:00. Vit verða aftur í Eysturskúlanum umleið kl. 12:30, og tá fáa tey frí.

**Foreldrafundur 04. septembur kl. 19:00**

Komandi týskvøld tann 04. septembur kl. 19:00 verður foreldrafundur í flokshølinum. Børnini skulu ikki við til hendan fundin.

Vit síggjast tá.

**Vinaliga**

Anna og Carl Eli